paragraph_text: Bio je sin Mješka I. koji je primio kršćanstvo i od tada se Poljska smatra kršćanskom zemljom. Mješko i Boleslav su smatrali da su pokrštavanjem dobili zeleno svjetlo za zauzimanje susjednih zemalja u ime vjere. Do 997. zauzeo je dosta okolnih područja, ali se pokušaj zauzimanja Pruske pokazao neuspješnim. Od oca je naslijedio područje oko doline Varte, a do 997. je već posjedovao i Šlesku, Pomeraniju i Malu Poljsku. Do 1001. godine osvojio je Moravsku i Slovačku.